

**Projektu uzraudzības komisijas sēdes protokols**

Ādažu novadā, 2024. gada 8. janvārī  Nr. ĀNP/1-7-5/24/2

**Sēdi vada:** Komisijas priekšsēdētājs G. Porietis

**Piedalās:** Komisijas locekļi: V.Bulāns, I.Pērkone, E.Kāpa, S.Mūze.

**Nepiedalās:** A.Brūvers, K.Miķelsone, G.Miglāns.

**Uzaicināti:** J.Galakrodznieks, L.Bite.

**Protokolē:** L.Pavlovska

**Sēde notiek:** attālināti, *MS Teams* vidē.

**Sēde sākās:** sākās plkst. 13.00 un slēgta plkst. 14.00

**DARBA KĀRTĪBA**

1. Par INTERREG Igaunijas-Latvijas programmas 2021. - 2027. Riverways II projektu.
2. Dalība projektu atlasē – ES kohēzijas politikas programmas 2021.–2027.gadam 5.1.1. SAM „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākums „Infrastruktūra uzņēmējdarbības atbalstam” (2015.gadā izstrādātais TEP).
3. Atskaite par PVN darba grupas darbu 2023. gadā.

**SANĀKSMES GAITA**

|  |
| --- |
| 1. **Par INTERREG Igaunijas-Latvijas programmas 2021. - 2027. Riverways II projektu** |

(ziņo J.Galakrodznieks, R.Zunde)

J.GALAKRODZNIEKS ziņo, ka projekta mērķis ir ūdenstūrisma attīstība, radot sociāli inovatīvus risinājumus publisko ūdeņu ūdenstūrisma maršrutu un produktu pieejamībai rekreācijas vajadzībām un izmantošanai dažādām sabiedrības grupām. Programmas nosacījumi paredz, ka projekta ietvaros jābūt kopīgi izstrādātām un ieviestām pilotaktivitātēm un risinājumiem, kas sekmētu pārrobežu sadarbību. Projekta mērķa grupas ir cilvēki ar funkcionāliem traucējumiem, seniori, ģimenes ar maziem bērniem, u.c..

KOMISIJA debatē par pašvaldības dalību projektā un līdzfinansējumu, kā arī par projekta lietderību, Gaujas krasta zemes iespējām Iļķenes pusē, un projekta sasniedzamajiem rezultātiem.

KOMISIJA NOLEMJ: **Uzdot J.Galakrodzniekam sagatavot lēmuma “Par dalību INTERREG VI-A Igaunijas-Latvijas 2021.-2027 programmas projektā “Upesceļi II”” projektu un iesniegtto izskatīšanai Finanšu komitejai tās šā gada 17. janvāra sēdē.**

|  |
| --- |
| 1. **Dalība projektu atlasē – ES kohēzijas politikas programmas 2021.–2027. gadam 5.1.1. SAM „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākums „Infrastruktūra uzņēmējdarbības atbalstam” (2015.gadā izstrādātais TEP)** |

(ziņo L.Bite)

L.BITE ziņo par projektu un par 2015. gadā izstrādāto TEP.

KOMISIJA debatē par projekta norises gaitu (G.Porietis rosina nevirzīt šo projektu apstiprināšanai līdz Ministru kabineta noteikumu projekta saņemšanas brīdim, pēc tam skatīt atkārtoti).

KOMISIJA NOLEMJ: **Atlikt projekta tālāko virzību un izskatīt atkārtoti pēc Ministru kabineta noteikumu projekta saņemšanas.**

|  |
| --- |
| 1. **Atskaite par PVN darba grupas darbu 2023. gadā** |

(ziņo S.Mūze)

S.MŪZE ziņo par PVN darba grupas darba rezultātiem. Informē, ka ir iesniegtas nepieciešamās atskaites un visas VID noteiktās prasības PVN atgūšanai tiek izpildītas. Akcentē, ka VID ir iesniegta informācija par Carnikavas pamatskolas PVN atgūšanu, VID to ir apstiprinājis 347 869 *euro*, kuri tiks atgūti 10 gadu laikā ik gadu pārskaitot pašvaldībai 34 787 *euro*. 2023.gada decembrī jau tika saņemts pirmais maksājums.

G.PORIETIS ierosina PVN darba grupas rezultātus vērtēt 2024. gada beigās, un, atkarībā no darba rezultāta, novērtēt darba grupas locekļu darbu ar naudas balvu.

KOMISIJA atbalsta ierosinājumu.

KOMISIJA NOLEMJ: **PVN darba grupas rezultātus vērtēt 2024. gada beigās, un, atkarībā no darba rezultāta, novērtēt darba grupas locekļu darbu ar naudas balvu.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU